BASERET PÅ GARTH RISK HALLBERGS BOG
Sam?
Sam!
Hej, far. Vi ses i 2003.
Godt nytår, mr. Yeung.
Hold da op.
- Hej. - Hej.
- Det lader til, at din far hader mig. - Nej, det er bare nytårsaften.
Det matches kun af hans had til den 4. juli.
Men han laver jo fyrværkeri. Er det ikke som en revisor, der hader selvangivelser?
Det har ikke altid været sådan. Italienerne får de store opgaver i byen.
Førhen klarede han sig fint med de mindre ordrer, men nu presser alle prisen ned.
Nedtur. Det er som at fyre julemanden, fordi man fandt en,
der kunne levere det samme antal gaver med halvt så mange rensdyr.
Ja, fuldstændig.
Hvis altså julemanden var en bitter alkoholiker med højt kolesterol.
Men det er mærkeligt, han ikke er det.
Inderst inde håbede min far sikkert på at blive fyret.
Han bebrejder sig selv, at min mor flyttede,
og nu kan verden ikke straffe ham nok.
Ja. Jeg er bekymret for, om det samme sker for min mor.
For hvis man tager sorgen fra hende, hvad er der så tilbage?
Ud over at være bekymret for mig.
Det behøver hun ikke være, for du er i de bedste hænder.
Vi kan se fyrværkeriet fra taget.
- Med lidt optimering naturligvis. - Hvad mener du?
Jeg ved ikke med dig, Charles, men jeg har fået nok af virkeligheden.
Det er lige den slags, min mor ville være bekymret for.
Du behøver jo ikke at fortælle hende alt. Du har vel prøvet svampe før, ikke?
Jo, selvfølgelig.
Hold da op, Charles. Du behøver aldrig at lyve for mig, vel?
Jeg dømmer dig ikke.
I den her lorteverden, hvor folk vil elske dig og forlade dig,
skal vi to altid stå for sandheden i hinandens liv.
Okay?
Ja, okay.
Okay.
Lad os køre.
Så går det løs!
2003!
Godt nytår!
Hold da kæft!
Ja, ikke?
Du er med på den.
- Jeg er med på den. - Ja, du er.
Charles...
Jeg må fortælle dig noget.
Hvad som helst.
Jeg må have noget vand.
Ja, vand.
Det er en god idé med noget vand.
Lad os skaffe dig noget vand.
Jeg er tilbage lige straks. Bliv her.
Sam?
- Hvad fanden? - Hej, Sol.
Hvad har du gjort ved hende?
- Mig? Nej, nej, jeg har ikke... - Nej, nej.
- Charles er min ven. - Hvad har hun fået?
Pizza, varm kakao, det, der er i hendes flaske, og så...
Ja, nogle svampe. En masse svampe.
- Nok dobbelt så mange som mig. - Okay.
Sørg for, at hun er ved bevidsthed. Få hende ud i bruseren i kælderen.
Okay. Klart.
- Nu! - Ja. Klar?
Godt nytår, Sol.
Godt.
Det er næsten midnat.
Jeg sagde, det er næsten midnat!
Jeg vil bare sige tak til alle, fordi I kom.
Det er vigtigt, at vi kan samles og feste.
Ja.
Det er sådan, vi skaber ritualer og danner fællesskaber.
Det er sgu sådan, vi starter en revolution.
Sådan.
Vi er naboer, venner, kunstnerkolleger...
- Okay. - Okay.
Det her badeværelse lever ikke op til reglementerne, men du skal køles ned.
- Så lad os få dig derud. - Jeg må ned og sidde.
- Hvad? Her? - Jeg må sidde ned.
Okay. Undskyld.
Hvis man er her i byen, er det sgu, fordi man vil skabe noget.
Man vil sgu lave noget.
Man vil sgu være noget!
- Charles. - Jeg klarer det.
Tænk ikke på det.
- Sam, jeg klarer det. - Okay. Tak.
Her.
Det skal være oppefra. Det er læder.
- Hvad? - Du skal trække oppefra.
- Her? - Ja.
Okay. Jeg kan... Undskyld.
Tager du ikke bare fat? Lukker du øjnene?
Se på mig, Charles.
- Træk nu bare. - Hvad?
Jeg vil bare sikre mig, at du har det godt.
Okay. Ja, bare...
Okay.
Byen har brug for os, lige så meget som vi har brug for den.
Nemlig.
Hvis I kan se det for jer, kan I opnå det, røvhuller.
Så lad 2003 blive det år, hvor vi tager det tilbage, som er vores.
Lad os brænde byen ned til grunden.
Charles, jeg kan ikke åbne min top.
- Skal jeg klare det? - Gider du... Ja.
Her. Ja.
Jeg skal bare...
Okay. Sådan.
- Tak. - Ja.
Ti!
Ni!
Fem! Fire!
- Charles, hvor er du? - Her. Er du okay?
En!
Godt nytår!
Jeg sagde jo, jeg ville tage mig af dig, men det er vist mere omvendt.
Det har jeg ikke prøvet før.
Det er dejligt.
Du er virkelig dejlig, Charlie.
Jeg kan godt lide at tage mig af dig.
Sam?
Sam, du sagde, jeg kunne fortælle dig alt.
Jeg må fortælle dig, at jeg elsker dig.
Vi skal skynde os.
En, to og...
HER ER DET BUDSKAB, DU HAR VÆRET PÅ UDKIG EFTER
Dave, det er Regan.
Du må gerne ringe til mig, så snart du hører det her.
Det drejer sig om min far.
Det haster.
Indtal din besked,
hvorefter du kan lægge på eller taste 1 for flere muligheder.
Alan,
jeg håber, det stadig er dit nummer, og jeg ville beklage, at jeg forstyrrede dig,
men jeg forstyrrer dig tydeligvis ikke,
eftersom du i stil med de ni andre medlemmer af vores juridiske afdeling
ikke tager telefonen.
Ring til mig, eller bed en anden om at gøre det.
Jeg har brug for hjælp.
Jeg ved ikke... hvordan man gør det her, eller hvordan og om det virker, men...
...jeg ved, at jeg ikke kan bære at miste hende.
Så vær sød at lytte til min bøn, Gud.
Jeg plejer altid at lade folk være lidt alene herinde
for at se, hvad der sker. De skyldige har det med at falde i søvn.
Det sker ikke. Jeg er uskyldig og helt oppe at køre på adrenalin og nervøsitet.
Jeg elsker, når mistænkte lægger ud med at sige, at de er uskyldige.
Det føles så troværdigt.
Mistænkt? Jeg troede, jeg var vidne.
Mr. Goodman...
...hvorfor var du smurt ind i blod, havde stoffer i lommen
og stod ved en pige med hul i hovedet?
Når du siger det sådan...
Inden vi går i gang, vil jeg spørge...
- Vil du have en advokat? - Ikke om mig.
Pigen. Overlever hun?
Jeg er ikke sikker. Det lyder ikke særlig lovende.
Hvis du i modsætning til mig er religiøs, er det nok nu, du skal bede.
Okay.
Mr. Yeung.
Kriminalassistent McFadden, drabsafdelingen på Manhattan North.
Jeg arbejder på Deres datters sag.
Drab? Men hun er jo ikke død.
Nej.
Men hvis noget skulle ændre sig, sikrer vi os, at vi ikke har overset noget.
På den måde får De dygtigere betjente på sagen.
De skal ikke ønske Dem at få klaphattene fra voldsafdelingen.
Jeg ved godt, at det er en svær situation, men må jeg stille nogle spørgsmål?
Der lå et halvt gram heroin i jakken. Jeg går ud fra, at du købte og ikke solgte?
Hvad? Nej, ingen af delene.
Det var som sagt ikke mit jakkesæt, og jeg har aldrig taget stoffer.
Aldrig?
Okay, jeg har røget pot. I aften faktisk.
- Var du skæv i parken? - Hold da op.
Nej, jeg inhalerede knap nok. Jeg ville bare gerne virke sjov.
Jeg var til fest hos Hamilton-Sweeney-familien.
- Måske har du hørt om dem. - Ikke umiddelbart.
Min bofælle, William... Hans far var vært.
Men han var der ikke.
Det var William heller ikke. De ser ikke hinanden.
Jeg havde ikke et jakkesæt, der var pænt nok til sådan en fest.
Hvidt sommertøj, stod der i indbydelsen.
Så jeg lånte Williams.
Så hans jakke og hans heroin.
- Kendte du til hans misbrug? - Han sagde, han havde droppet det.
Jeg var dum nok til at tro på ham.
Sådan er det med misbrugere. De lyver så stærkt, som en hest kan rende.
Men jeg lyver ikke.
Det er, som jeg har fortalt. Jeg ventede på bussen.
Hun ventede på noget eller nogen.
Da jeg kom tilbage, var hun væk.
Da jeg fulgte lyden ind i parken,
fandt jeg hende og ringede til jer.
Okay.
Lad os sige, at du er en barmhjertig samaritaner med dårlig timing.
Det betyder ikke, at du er ude af farezonen.
Du er blevet tjekket for krudtslam, og vi har taget dine fingeraftryk.
Jeg skal også bruge telefonnummer og adresse.
Du skal ikke lyve. Jeg tjekker det.
Du skal ikke forlade byen. Indtil sagen er opklaret,
vil du være i vores søgelys for drabsforsøg.
Tak, kriminalassistent Parsa.
Og jeg håber, I finder den, der gjorde det.
Jeg talte kun kort med hende,
men hun virkede som en pige, der havde meget at leve for.
Vågn op, min dreng. Godmorgen.
Du gode gud.
Undskyld. Jeg hører ikke til her. Undskyld.
Det er Guds hus. Alle hører til her.
- Vi låser ikke engang døren. - Jeg er jøde.
Jeg er adopteret. Det første, jeg sagde, da mine forældre fortalte mig det, var:
"Så jeg er ikke udvalgt?" Og de sagde: "Jo, Charlie, af os."
Uden at fornærme familien Weisbarger i Flower Hill på Long Island
er det i bibelsk forstand ikke helt det samme.
Hvordan endte du her?
Der skete noget frygteligt, og jeg ved ikke, hvad jeg skal gøre.
Jeg vil gerne vide, om hun er okay, men en del af mig
vil helst forblive i uvidenhed, for hvis hun ikke er, så...
Så ved jeg ikke, hvad jeg gør.
Altså, hvis hun...
Hvis hun ikke overlever, så overlever jeg heller ikke.
Giver det nogen mening?
Undskyld. Der er for meget at forklare.
Cate, kan du lige skrue lidt ned?
Det er meget højt. Jeg får hovedpine.
Eller også har du tømmermænd.
- Hvorfra ved du, hvad det er? - Så du indrømmer det?
Jeg indrømmer intet.
Beklager ventetiden, Regan. Din far sover, og jeg vil ikke forstyrre ham.
- Vi skal også ud at flyve. - Okay. Men det er derfor, jeg ringer.
Har Amory eller Felicia talt med ham?
For der er noget, han skal vide, inden han lander.
Nej. Og lægerne har advaret mod unødvendig stress.
Okay, men desværre er det her nødvendig stress,
og jo længere tid han får til at bearbejde det, desto bedre. Så væk ham,
og lad mig tale med ham, tak.
Beklager, Regan. Det gør jeg ikke. Du kan tale med ham, når han kommer hjem.
Han lagde på. Det røvhul lagde bare på.
Vend det blik væk fra mig.
Jeg troede, du talte til mig.
- Hvem talte du ellers til? - Lige et øjeblik, Will.
Hej. Ja, undskyld, jeg kunne ikke...
Jeg nåede ikke festen i går. Der kom noget i vejen.
Du behøver ikke forklare. Du er en kujon. Den er feset ind.
Jeg ville hellere ringe til enhver anden i verden,
men når min far kommer tilbage fra Mayo Clinic i dag,
bliver han kørt direkte i retten.
- Hvad? Hvad er han anklaget for? - Bedrageri.
Det er en alvorlig forbrydelse.
Ja, det kan åbenbart give 20 års fængsel.
Og desuden har vi lån, der skal indfries på ejendommene på 5th Avenue,
så hvis bankerne ikke vil kendes ved os, kan vi miste alt.
Regan, din far ville aldrig gøre noget uhæderligt.
Nej, det er klart. Ikke med vilje...
Jeg har været omhyggelig, men jeg når ikke at se alle dokumenter, han underskriver.
Jeg ved ikke engang, om han er blevet informeret, eller om de overrasker ham.
Hvad mener Amory?
Jeg kan ikke få fat på ham.
Gennem en advokat fik jeg besked om, at der var styr på det hele,
og at jeg bare skulle blive hjemme. Det kan jeg ikke.
Så jeg ved godt, det ikke er din dag, men hvis du kunne... Børnene kan...
Ja, jeg tager dem selvfølgelig. Det er det mindste, jeg kan gøre.
Ja, det er det sgu.
De vil ikke opleve mig være på toppen.
Det kan ikke være værre end mig.
Jeg har aldrig kendt dig som andet end en elegant fulderik.
Bare kom, så hurtigt du kan, ikke?
Jo, jo.
Fuck.
- Parsa. - McFadden.
Noget nyt?
Du skal vide, at jeg fandeme hader hospitaler.
Hvem gør ikke det? Hvordan har pigen det?
Hun er i live.
- Og faren? - Helt til rotterne.
Samantha er hele hans liv.
Da Sam var 11, flyttede hans kone til Californien med en yogalærer.
De hørte aldrig fra hende siden. Brutalt.
Havde han noget bud på, hvad hun lavede i parken?
Nej. Samantha var en god studerende
og kom ind på NYU på et stipendium, men hun er meget ude i byen,
og faren har sine egne problemer. Han laver fyrværkeri, men det går ret sløjt.
Fyrværkeri?
Sam fotograferer, skriver og dyrker ny musik på klubber i centrum.
Jeg bliver sat af ved 8th og University Place.
- Lad os mødes der. - Hvorfor?
- Hendes bofælle på kollegiet. - Ja, okay. Vi ses.
Hold da op. Hvad fanden?
Hej.
Er det blod?
- Ja, det er blod. - Er du okay?
Det er ikke mit blod, hvis det er det, du spørger om.
Men hvis det var mere generelt ment, så er jeg ikke okay, nej.
For pokker, Merce.
I går aftes tog jeg til Hamilton-Sweeneys 4. juli-fest.
Din far kunne ikke komme, men jeg mødte dæmonbroren.
Jeg forstår godt det øgenavn.
Men den rigtig interessante del af aftenen fulgte senere,
da jeg i parken havde fundet en pige, der var blevet skudt i hovedet.
Så blev jeg anholdt som mistænkt for drabsforsøg i sagen.
Hold op. Mener du det seriøst?
Hvordan kunne politiet tro, at du skulle have skudt nogen?
Lad os sige 90% racisme...
...og 10% det halve gram heroin, de fandt
- i lommen på din fine habitjakke... - Okay.
...som de beholdt, da den nu er bevismateriale.
Jeg er virkelig ked af din aften...
...men jeg har jo ikke opbevaret mine stoffer i din jakke.
Og jeg har desuden ikke haft det jakkesæt på i årevis.
Du havde det på til middagen på Minetta Tavern i sidste uge!
William, du sagde, du ville holde op med at tage heroin!
Det var en betingelse for, at vi flyttede sammen!
Ja, men man kalder det jo ikke afhængighed uden grund, vel?
Hvis du ikke var taget til den fest bag min ryg, var intet af det her sket.
Så du vil starte et andet skænderi
for at slippe ud af det her? Det gør du altid, når du er trængt op i en krog!
- Jeg hader at være trængt op i en krog. - Jeg ville have dig med.
Nej, Mercer, nu skal du høre efter. Jeg ville ikke af sted.
Det er min familie. Det var min indbydelse.
Mit jakkesæt, mit forbandede heroin.
Og hvis... Hvis du holdt op med at være så interesseret i mig konstant...
Hvor jeg tager hen, hvad jeg laver, hvor jeg kommer fra,
hvad jeg sprøjter mig med... Vi kunne få et pragtfuldt liv.
Det er lige derfor, jeg ikke sagde noget til dig.
For jeg ved, hvordan du dømmer mig.
- Jeg dømmer dig ikke. - Gør du ikke?
William, jeg er bekymret
for dit helbred og for vores forhold!
Vores forhold. Godt.
Lad mig spørge dig om noget. Hvordan kan du gøre et stort nummer
ud af noget, du slet ikke kendte til?
Nej. Det er en forskruet logik.
For fanden... Du er en ægte kunstner.
Hvis du var mere kreativ, forstod du det måske bedre.
Ved du hvad? Jeg kan mærke, at kreativiteten virkelig trænger sig på.
Går du virkelig nu?
Ja, det gør jeg virkelig.
Har du tænkt dig at stå der? Tror du ikke, jeg kan flytte dig?
- Du kan prøve. - Seriøst?
Men jeg håber, du lader være.
Okay. Stiv som et bræt, stærk som en klippe...
Undskyld.
Jeg er bare så træt.
Det ved jeg godt.
Det er en sygdom.
Det ved jeg godt.
Hej.
Du må ikke opgive mig.
Mor!
- Cate, min skat, hvad er der? - Den blå fugl, vi så i går, er død.
Du skal ikke røre ved den. Den er fuld af bakterier.
Næppe. Den er ikke begyndt at lugte eller tiltrække fluer,
så den har ikke været død længe.
Okay, hr. fugledrabsefterforsker.
Er du sikker på, at den er død og ikke bare sover?
Helt sikker. Den er blevet skudt.
Skudt?
Se her. Kuglen er gået lige gennem maven på den.
Hvem skyder en smuk fugl?
Det ved jeg ikke, skat. Vi må hellere få den væk.
Will, kan du tage en kasse eller noget andet, vi kan lægge den i?
Det er bare en dum død fugl. Den behøver ikke en begravelse.
Jo, den gør. Jeg finder en blomst.
Gider du lige? Hvad som helst. En avis... Bare så jeg ikke skal røre ved den.
Hvad laver en papegøje i Brooklyn?
Det er en kæmpeturako.
Den er nok undsluppet fra fugleområdet i Bronx Zoo.
- Hvor gammel er du? - Ti.
Will er 12.
Han plejede at være ligesom dig. Interesseret i ting, ikke?
Tak.
- Er det Will? - Ja.
Will, vidste du godt, at Venus er den eneste planet, der drejer med uret?
Okay.
Hej. Hvor har jeg savnet dig.
Hvad er det? En blomst?
TEENAGER FUNDET SKUDT I HOVEDET
- Er den til mig? - Ja.
- Hejsa. - Hej.
Hvad? Ingen tak?
Jeg laver bare sjov. Hold nu op.
- Will er derhenne. - Hej, makker.
- Hvad er der med ham? - Er der ikke altid noget?
Din far ankommer i dag,
- så han var der ikke i går aftes? - Nej.
- Så du har ikke talt med ham? - Ikke endnu.
Hvad skal vi lave, venner?
Hold da op.
Charles.
- Hvor er du? - Jeg er her.
Sam, vågn op. Kom nu, Sam.
- Hejsa. - Hej.
Hej. Jeg regnede ikke med at se dig før efter frokost.
- Vil du række mig mælken? - Ja, selvfølgelig.
- Var alt i orden hos Mickey? - Ja, det var fint. Jeg...
Jeg vågnede bare tidligt og kedede mig, så jeg tog hjem.
Okay.
Må jeg tage den her?
SKYDERI I CENTRAL PARK - OVERSKYGGER 4. - JULI-FYRVÆRKERI
INGEN SPOR
48 TIMER EFTER ET SKYDERI... HENLÆGGES SAGEN.
NYTÅRSAFTEN VENTER! SAM
KOLLEGIUM
Ved du, hvor vi skal hen, og hvem vi skal tale med her?
Jeg ved sgu ikke, hvordan et kollegium er indrettet.
Jeg boede hjemme, fik mine 45 studiepoint på Mohawk Valley og skred.
- Vi må bare finde hendes værelse. - Ja, godt.
Tak.
SKRIV EN BESKED TIL LEILA & SAM
HEJ LEILA MØD OS VED HAVEN I PARKEN KL. 14
- Hvad er der sket? - Hvem siger, der er sket noget?
Må vi komme ind og stille dig nogle spørgsmål?
Ja.
Hvornår så du sidst Samantha?
For måske to uger siden.
Vi valgte begge to at blive her sommeren over, men hun kommer og går.
Jeg har en praktikplads på biblioteket, så jeg er her ikke i hverdagene.
Hun er ude de fleste aftener og weekender.
Ja? Hvor tager hun hen?
Jeg bliver aldrig inviteret med, men hun tager tit til koncert.
- Hendes venner spiller i et band. - Kan du huske, hvad bandet hedder?
Jeg har aldrig hørt om dem, men det er på latin.
Sådan lidt som carpe diem, men bare noget andet.
- Hun har ikke mange ting her. - Hun havde mere til at starte med.
Men der er blevet mindre og mindre, og nu sover hun her knap nok.
Hvor tror du, hun så sover?
Har hun nogensinde nævnt nogen særligt?
Nej, men hun fortæller mig ikke ret meget.
Har Sam gjort noget?
Kan der være noget om det med musikken?
Det er det eneste, vi har at gå efter, så lad os prøve.
Pandapigen spurgte, om Sam var skyldig i noget,
ikke om hun var et offer. Det siger noget om hendes stil.
Eller også siger det noget om pandapigen. Hun virkede ret fordømmende.
Hej.
Ja, jeg er på vej.
Har du en kone?
Indtil videre. Hvad med dig?
Hvad med mig? Om jeg har en kone?
Nej, det var ikke min kone. Det var teknisk afdeling.
De er klar på gerningsstedet.
Felicia, venter du ikke i bilen? Der går lige et øjeblik.
Bill lander snart. Vi må ikke komme for sent.
Jeg lover, at du bliver den første, han ser.
En værre redelighed i parken i nat. Tragisk.
Det var åbenbart en ung pige. Hvilket udyr...
Jeg er i øvrigt nysgerrig. Dukkede Keith Lamplighter op til festen?
Jeg kan ikke huske at have set ham.
Lad mig lige se.
- Han kom åbenbart aldrig. - Hvad kan mon have holdt ham væk?
Han må vel have fået et bedre tilbud. Hav en god dag.
Far!
- Hej! - Regan, min skat!
Jeg ved ikke, hvad du har fået at vide,
- men vi skal følge med mændene her. - Han skal med alene. De må følge efter.
I giver ham vel for fanden ikke håndjern på? Tror I, han stikker af?
- Uanset hvad det er, er jeg uskyldig. - Ja, det ved jeg godt.
Vi skal nok løse det,
men det vil tage noget tid.
Nej, jeg spørger. Det er et spørgsmål.
Må jeg ikke nok tage med ham? Så jeg kan forklare det hele?
Vi forklarer det.
Vi ses derhenne.
Vil I godt være forsigtige?
Du vidste, han ville få håndjern på.
Der måtte kompromiser til. De sagde ja til en privat fremstilling i retten,
så han slap for at sidde fængslet weekenden over.
De gav en gammel mand håndjern på. Du er fandeme sindssyg!
Jeg ved godt, du er sur.
- Hvordan ser det ud? - Det ved du kun alt for godt.
Parken er altid svær. Den er befærdet, og der er affald og nedfaldne blade.
Jeg tror, vi har fundet noget!
Det er et godt fund til en anden sag.
Den er vist 20 år gammel, og vores offer blev skudt med en .38, ikke en .45.
Jeg går en tur.
Hej! Red byen. Fuck Bloomberg.
Hallo?
Det er lidt for meget, din nar.
Vær nu ikke sådan en tøs.
Jeg vil ikke dø.
- Du dør ikke. - Så miste en hånd.
Klap nu i og fyr op under den.
Beklager forstyrrelsen, men er I...
Hvem fanden har lukket dig ind?
- Charlie? Hvad laver du her? - Smid den.
Smid den nu! Fuck!
Det virkede fandeme.
Det virkede fandeme!
Hvor var det smukt!
- Hvad fanden, Nicky? - Det virkede fandeme.
For pokker.
- Det skulle du ikke have set. - Lad være, Sol.
Jeg kan forklare. Jeg kom...
Lad mig gætte. Du har fået en ny sag.
Ja, drabsforsøg. En teenagepige i parken. Et møgsvin pløkkede hende i bærret.
Hvorfor er folk sådan?
Jeg må løbe.
Fuck. For fanden, hvor det stinker.
Har du fundet noget?
Ligner det latin?
Carpe fucking diem.
Tekster af: Eskil Hein